Vinge Station
Vinge Station er en S-togsstation på Frederikssundbanen, der ligger i byudviklingsområdet Vinge i Frederikssund Kommune. Stationen åbnede 14. december 2020, efter at der havde været anlægsarbejder i gang siden august 2019. Stationen består af to spor med hver sin 180 m lange perron, der er forbundet af en gangbro med tilhørende elevatorer. Derudover er der anlagt adgangsveje, forplads og parkeringsfaciliteter.

Stationen betjenes af linje C. I dagtimerne på hverdage stoppes der skiftevis her og på Kildedal, men om aftenen og i weekenden stopper alle tog ved begge stationer. Til gengæld betjenes de to stationer ikke, når S-togene kører nat efter fredag og lørdag.

Galleri

Noter

Eksterne henvisninger 
 Vinge Station hos Banedanmark.

S-togs-stationer
Frederikssund Kommune
Etableret i 2020